PATVIRTINTA:

2025-02-18 Viešojo pirkimo komisijos posėdžio protokolu Nr.VP11-15

**VšĮ VILNIAUS RAJONO POLIKLINIKA**

**SUPAPRASTINTO VIEŠOJO PIRKIMO „PATOLOGIJOS TYRIMŲ PASLAUGŲ PIRKIMAS“ ATVIRO KONKURSO SĄLYGOS**

**I. BENDROSIOS NUOSTATOS**

1.1. VšĮ Vilniaus rajono poliklinika, juridinio asmens kodas 124246958, adresas Laisvės pr. 79, Vilnius (toliau – perkančioji organizacija), numato pirkti patologijos tyrimų paslaugas. Perkančioji organizacija nėra PVM mokėtoja.

1.2. Šiose pirkimo sąlygose vartojamos sąvokos:

1.2.1. **VPĮ arba Viešųjų pirkimų įstatymas -** Lietuvos Respublikos Viešųjų pirkimų įstatymas;

1.2.2. **CVP IS** – Centrinė viešųjų pirkimų informacinė sistema;

1.2.3. **EBVPD** – Europos bendrasis viešųjų pirkimų dokumentas;

1.2.4. **Ūkio subjektas, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus. Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų perkančiosios organizacijos keliamus kvalifikacijos reikalavimus;

1.2.5. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus;

1.2.6. **Kvazisubtiekėjas** – specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.

1.2.7. Kitos šių pirkimo sąlygų sąvokos atitinka Lietuvos Respublikos viešųjų pirkimų įstatyme apibrėžtas sąvokas

1.3. Šis supaprastintas pirkimas vykdomas atviro konkurso būdu CVP IS priemonėmis, vadovaujantis VPĮ, Lietuvos Respublikos civilinio kodekso, kitais viešuosius pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytiems klausimams tiesiogiai taikomos VPĮ nuostatos.

1.4. Stebėtojai dalyvauti Komisijos posėdžiuose nėra kviečiami.

1.5. Išankstinis skelbimas apie pirkimą nebuvo skelbtas.

1.6. Pirkime perkančioji organizacija nenumato skelbti pranešimo dėl savanoriško *ex ante* skaidrumo.

1.7. Pirkimo dokumentų sudedamoji dalis yra skelbimas apie pirkimą, todėl perkančioji organizacija didžiosios dalies skelbime esančios informacijos šiame dokumente pakartotinai neteikia.

1.8. Perkančioji organizacija neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis perkančioji organizacija nutraukė pirkimo procedūras.

1.9. Pirkimas nevykdomas per CPO LT katalogą, nes CPO LT kataloge perkamų paslaugų nėra.

1.10. Perkančiosios organizacijos atstovo, įgalioto palaikyti tiesioginį ryšį su tiekėjais, kontaktai: techninių specifikacijų klausimais: Direktoriaus pavaduotoja medicinai Daiva Šapranauskienė, tel. +37061391024, [daiva.sapranauskiene@vrcp.lt](mailto:daiva.sapranauskiene@vrcp.lt), viešųjų pirkimų procedūrų klausimais: Viešųjų pirkimų skyriaus juristė Diana Germanovič tel. 2470069, elektroninis paštas [diana.germanovic@vrcp.lt](mailto:diana.germanovic@vrcp.lt).

**II. PIRKIMO OBJEKTAS**

**Pirkimo objekto pavadinimas, kiekis (apimtis), su prekėmis teiktinų paslaugų pobūdis, prekių tiekimo (paslaugų teikimo, darbų atlikimo) terminai**

2.1. Pirkimo objektas yra - **patologijos tyrimų paslaugų pirkimas** (toliau – paslaugos arba pirkimo objektas). Reikalavimai pirkimo objektui nustatyti pirkimo sąlygų 1 priede „Techninė specifikacija“.

2.2. Techninėje specifikacijoje nurodyti preliminarūs tyrimų kiekiai, kurie nelaikomi maksimaliais ir bus naudojami tik pasiūlymų vertinimui. Vertinant pasiūlymą, bus vertinama įkainių, padaugintų iš preliminariai numatomų įsigyti tyrimų kiekių suma. Pradinės sutarties vertė bus lygi maksimaliai pirkimui skirtai lėšų sumai  - **100.000,00 eurų** be PVM pirkimo dokumentuose ir sutartyje nurodytų paslaugų įsigijimui tiekėjo pasiūlyme nurodytais įkainiais be PVM.

2.3. Tyrimų paėmimo vieta: VšĮ Vilniaus rajono poliklinika, adresas Laisvės pr. 79, Vilnius.

2.4. Pirkimo sutarties trukmė – 24 mėnesiai.

**Perkančiosios organizacijos sprendimo dėl tarptautinės vertės pirkimo objekto neskaidymo į dalis argumentai, kaip nustatyta VPĮ 28 straipsnio 2 dalyje**

2.8. Pirkimo objektas neskaidomas į dalis, kadangi iš vieno tiriamojo ėminio diagnozės patvirtinimui ar ligos gydymo sekimui gali prireikti atlikti visų grupėje išvardintų tyrimų. Lietuvos Respublikos sveikatos apsaugos ministro 2009-08-19 įsakymu Nr. V-661 „Dėl patologijos tyrimų kokybės reikalavimų aprašo patvirtinimo“ patvirtintų Patologijos tyrimų kokybės reikalavimų aprašo I lentelės eilutėje PT60, nurodyta, kad PT60 - tiriamoji (operacinė, biopsinė, citologinė ir kt.) medžiaga neturi būti padalijama ir siunčiama į dvi skirtingas įstaigas”.

2.9. Pasiūlymas turi būti pateiktas visai pirkimo sąlygų​​ techninėje specifikacijoje nurodytai apimčiai, neskaidant jos smulkiau.​​ Jei pirkimas skaidomas dalimis pasiūlymas turi būti pateiktas visai​​ siūlomos pirkimo objekto dalies pirkimo sąlygų​​ techninėje specifikacijoje nurodytai apimčiai, neskaidant jos smulkiau. Perkančioji organizacija neriboja maksimalaus pirkimo objekto dalių skaičiaus, dėl kurių laimėtoju gali būti nustatomas tas pats tiekėjas.

**Techninė specifikacija**

2.10. Pirkimo objekto savybės apibūdintos techninėje specifikacijoje (pirkimo sąlygų 1 priede). Jeigu apibūdinant pirkimo objektą techninėje specifikacijoje apibūdinant nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartas, techninis liudijimas ar bendrosios techninės specifikacijos, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga. Jei siūlomas lygiavertis objektas ar standartas, iki pasiūlymų pateikimo termino pabaigos kartu su pasiūlymu turi būti pateikti lygiavertiškumą įrodantys dokumentai.

**Prekių, paslaugų ar darbų energijos vartojimo efektyvumo ir aplinkos apsaugos, socialiniai kriterijai, jeigu taikytina**

2.11. Perkančioji organizacija nėra Lietuvos Respublikos viešojo administravimo įstatyme nustatytas Lietuvos Respublikos centrinio valstybinio administravimo subjektas (veiklos teritorija nėra visa valstybės teritorija), todėl energijos vartojimo efektyvumo reikalavimai jai neprivalomi.

2.12. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (aktualios redakcijos) 4.4.4.1 papunkčiu. Aplinkos apsaugos kriterijai nustatyti pirkimo sutarties specialiųjų sąlygų 13 skyriuje.

2.13. Šis pirkimas nėra rezervuotas pagal Viešųjų pirkimų įstatymo 23 ir 24 straipsnių nuostatas.

# 

# III. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI, KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

3.1. Šiame pirkime bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų.

3.2. Tiekėjas, teikdamas pasiūlymą, turi pateikti EBVPD - aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas, kiekvienas tiekėjų grupės narys (jeigu pasiūlymą teikia tiekėjų grupė) ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo sąlygų 3 priede „Tiekėjų pašalinimo pagrindai“ nustatytus reikalavimus dėl pašalinimo pagrindų nebuvimo, kvalifikacijos reikalavimus, ir jeigu taikytina, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi (toliau visi kartu – reikalavimai).

3.3. Deklaruodami, kad nėra pagrindo pašalinti iš pirkimo, **kartu su pasiūlymu užpildytą** **EBVPD turi pateikti**: tiekėjas; kiekvienas tiekėjų grupės narys (jeigu pasiūlymą teikia tiekėjų grupė); kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį.

3.4. Subtiekėjai, kurių pajėgumais, t. y. siekdamas atitikti kvalifikacijos reikalavimus, tiekėjas nesiremia, tretieji asmenys neprivalo teikti EBVPD ir pašalinimo pagrindų nebuvimą įrodančių dokumentų, perkančioji organizacija netikrina šių asmenų pašalinimo pagrindų. Perkančioji organizacija netikrina fizinių asmenų (kvazisubtiekėjų), kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, pašalinimo pagrindų.

3.5. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje *„Procedūros tipas“* turi pasirinkti *„Atvira“.* Teikdamas pasiūlymą CVP IS priemonėmis šį užpildytą ir pasirašytą (išskyrus jei visą pasiūlymą elektroniniu parašu pasirašo EBVPD turintis pasirašyti asmuo) EBVPD tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“).

3.6. EBVPD nurodytą informaciją pagrindžiantys dokumentai kartu su pasiūlymu neteikiami.

3.7. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

3.8. Prieš nustatydama laimėjusį pasiūlymą, perkančioji organizacija reikalaus, kad ekonomiškai naudingiausią pasiūlymą pateikęs dalyvis pateiktų aktualius dokumentus, patvirtinančius jo pašalinimo pagrindų nebuvimą ir atitiktį kvalifikacijos reikalavimams, ir jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams.

3.9. Jeigu tiekėjas negali pateikti pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų (kai taikoma), nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:

3.9.1. priesaikos deklaracija;

3.9.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

3.10. Perkančioji organizacija turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

3.11. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas).

3.12. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

3.13. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:

3.13.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;

3.13.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali.

**Tiekėjų kvalifikacijos reikalavimai**

3.14. Perkančioji organizacija šiame pirkime kelia tiekėjų kvalifikacijos reikalavimus:

|  |  |  |
| --- | --- | --- |
| **Tiekėjų kvalifikacijos reikalavimai** | | |
| Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 3.14.1 | Tiekėjas turi turėti teisę teikti šias patologijos tyrimų paslaugas: citopatologinių, biopsinių, histologijos, histochemijos, imunohistochemijos, molekulinės patologijos, autopsinių tyrimų. | Pateikiama Valstybinės akreditavimo sveikatos priežiūros veiklai tarnybos prie Sveikatos apsaugos ministerijos išduota licencija(-os), suteikianti(-čios) teisę teikti šias paslaugas, arba kitų dokumentų (užsienio šalių tiekėjams), patvirtinančių teisę verstis siūlomų paslaugų teikimo veikla.  · jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  · tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys teiks paslaugas, kurioms reikia jų pajėgumų;  · subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tokių subtiekėjų, kvalifikacija netikrinama pirkimo procedūrų metu, tačiau tiekėjas, teikdamas pasiūlymą, įsipareigoja, kad pirkimo sutartį vykdys tik tokią teisę turintys asmenys ir, sutarties vykdymo metu pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.  ***Pateikiamos skaitmeninės dokumentų kopijos*** |

**Reikalaujami kokybės vadybos sistemos ir (arba) aplinkos apsaugos vadybos sistemos standartai**

3.15. Perkančioji organizacija šiame pirkime nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

3.16. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos.

3.17. Perkančioji organizacija nereikalauja iš tiekėjo pateikti dokumentų, patvirtinančių jo atitiktį kvalifikacijos reikalavimams ir kokybės vadybos sistemos ir (arba) aplinkos apsaugos vadybos sistemos standartų reikalavimams (*jeigu taikoma*) jeigu ji:

3.17.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;

3.17.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali.

3.18. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3.19. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**Nacionalinio saugumo reikalavimai**

3.20. Tiekėjo siūlomos prekės (įskaitant prekių gamintojus), paslaugos ar darbai negali kelti grėsmės nacionaliniam saugumui.

3.21. Pirkimui taikomos 2022 m. balandžio 8 d. Tarybos reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) nuostatos. ***Kartu su pasiūlymu*** tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta pirkimo sąlygų 5 priede „Tiekėjo deklaracija“. Kilus abejonių dėl tiekėjo (ne)atitikties Reglamento nuostatoms, perkančioji organizacija iš tiekėjo gali paprašyti pateikti dokumentus, įrodančius deklaracijoje pateiktų duomenų teisingumą.

**IV. PIRKIMO DOKUMENTŲ PAAIŠKINIMAS, PAPILDYMAS IR PATIKSLINIMAS**

4.1. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis, išskyrus VPĮ numatytas išimtis.

4.2. Tiekėjai CVP IS susirašinėjimo priemonėmis gali prašyti, kad perkančioji organizacija paaiškintų​​ ar patikslintų pirkimo dokumentus.​​ Tiekėjai turi būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas.

4.3. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusio tiekėjo tapatybės. Jei paaiškinimai ar patikslinimai teikiami perkančiosios organizacijos iniciatyva jie skelbiami CVP IS priemonėmis bei apie juos informuojami prie pirkimo prisijungę tiekėjai.

4.4. Prašymą paaiškinti, patikslinti pirkimo sąlygas tiekėjas turi pateikti ne vėliau kaip 6 (šešios) dienos iki pasiūlymų​​ pateikimo dienos. Į vėliau pateiktus prašymus perkančioji organizacija neteikia atsakymų.

4.5. Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip 4 (keturios) dienos iki pasiūlymų pateikimo dienos. Paaiškinimai ar pataisymai yra neatsiejama pirkimo dokumentų​​ dalis.

4.6. Perkančioji organizacija savo iniciatyva gali paaiškinti (patikslinti) pirkimo dokumentus bet kuriuo metu nepasibaigus pasiūlymų pateikimo terminui. Jei bus tikslinama skelbime paskelbta informacija, perkančioji organizacija patikslins skelbimą ir, esant reikalui, pratęs pasiūlymų pateikimo terminą protingumo kriterijų atitinkančiam laikotarpiui. Paaiškinant pirkimo dokumentus negali būti daromi tokie esminiai pirkimo sąlygų pakeitimai, dėl kurių pirkimo procedūra būtų pritraukusi daugiau dalyvių.

4.7. Perkančioji organizacija nerengs susitikimo su tiekėjais dėl pirkimo sąlygų paaiškinimo.

# V. TIEKĖJŲ GRUPĖS DALYVAVIMAS PIRKIMO PROCEDŪROSE

5.1. Pasiūlymą gali pateikti tiekėjų grupė. Pirkime pasiūlymą teikianti tiekėjų grupė su pasiūlymu privalo pateikti jungtinės veiklos sutarties kopiją. Jungtinės veiklos sutartyje privalo būti nurodyta:

5.1.1. tiekėjų grupės sudėtis ir kiekvieno tiekėjų grupės dalyvio įsipareigojimai (apimtis eurais ir/ar procentais) vykdant numatomą su perkančiąja organizacija sudaryti sutartį;

5.1.2. jungtinės veiklos sutartis turi numatyti solidariąją visų šios sutarties dalyvių atsakomybę už prievolių perkančiajai organizacijai nevykdymą. Jeigu jungtinės veiklos sutartyje ši nuostata nėra numatyta, laikoma, kad už prievolių perkančiajai organizacijai nevykdymą jungtinės veiklos partneriai atsako solidariai;

5.1.3. kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus pirkimą, – pasirašyti sutartį su perkančiąja organizacija.

5.2. Perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.

5.3. Tiekėjai turi įsivertinti, kad pirkimo procedūrų metu nebus galima keisti tiekėjų grupės partnerių, todėl partnerius tiekėjas turi rinktis atsakingai.

# VI. rėmimasis kitų ūkio subjektų pajĖgumais

6.1. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu, nustatytus finansinio ir ekonominio pajėgumo reikalavimus ar techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.

6.2. Jeigu reikalaujama išsilavinimo ar profesinės kvalifikacijos, kaip nustatyta VPĮ 51 straipsnio 7 dalies 7 punkte, ar profesinės patirties, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.

6.3. Kai tiekėjas pageidauja remtis kitų ūkio subjektų pajėgumais, jis privalo perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties vykdymo laikotarpį. Įrodymui pateikiamos sutarčių, ketinimo protokolų ar kitų dokumentų kopijos.

6.4. Perkančioji organizacija patikrina, ar ūkio subjektai, nurodyti dalyvio pasiūlyme, kurių pajėgumais ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas, nurodytas tiekėjo pasiūlyme, netenkina jam keliamų kvalifikacijos reikalavimų arba jo padėtis atitinka bent vieną pagal perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.

6.5. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Įrodymui pateikiamos sutarčių ar kitų dokumentų kopijos.

6.6. Jei tiekėjas ketina kvalifikacijos reikalavimų atitikčiai ir pirkimo sutarties vykdymui pasitelkti specialistą – fizinį asmenį, tačiau laimėjimo ir pirkimo sutarties sudarymo atveju neketina jo įdarbinti, tokiu atveju specialistas (fizinis asmuo) pasiūlymo formoje (pirkimo sąlygų 2 priede) turi būti nurodomas kaip subtiekėjas (pateikiant įrodymus, kad jo ištekliai bus prieinami ir galimi naudoti visą pirkimo sutarties vykdymo laikotarpį).

6.7. Jeigu tiekėjas ketina kvalifikacijos reikalavimų atitikčiai ir pirkimo sutarties vykdymui pasitelkti specialistą – fizinį asmenį, kurį laimėjimo ir pirkimo sutarties sudarymo atveju ketina įdarbinti, jis turi būti nurodytas pasiūlymo formoje (pirkimo sąlygų 2 priede) kaip siūlomas specialistas (kvazisubtiekėjas) ir tiekėjas iki pateikiant pasiūlymų pateikimo termino pabaigos turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir pirkimo sutarties sudarymo atveju specialistas bus įdarbintas. Šiuos dokumentus tiekėjas pateikia kartu su pasiūlymu.

6.8. Tiekėjas savo pasiūlyme privalo nurodyti, kokiai sutarties daliai ir kokius subtiekėjus, jeigu jie pasiūlymo teikimo metu yra žinomi, jis ketina pasitelkti.

6.9. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

# VII. REIKALAVIMAI PASIŪLYMŲ RENGIMUI IR PATEIKIMUI

7.1. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

7.2. Tiekėjas gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiru tiekėju, ar tiekėjų grupės dalyviu (jungtinės veiklos sutarties šalimi).

7.3. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

7.4. Pirkime gali dalyvauti ir pasiūlymus gali pateikti tik CVP IS registruoti teikėjai. Tiekėjai gali užsiregistruoti CVP IS adresu <https://viesiejipirkimai.lt>. Visi pateikiami dokumentai turi būti pateikti elektronine forma CVP IS, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

7.5. Pasiūlymas turi būti pateiktas perkančiajai organizacijai CVP IS priemonėmis iki **skelbime apie pirkimą nurodyto termino pabaigos (**Lietuvos laiku). Vėliau teikiamas pasiūlymas yra nepriimtinas ir nenagrinėjamas. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų.

7.6. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

7.6.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

7.6.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

7.7 Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti tiekėjo pateiktų dokumentų originalų.

7.8. Pasiūlymas turi būti parengtas lietuvių kalba (išskyrus šiame punkte numatytą išimtį). Jei kurie nors su pasiūlymu teikiami dokumentai parengti ne lietuvių kalba, turi būti pateiktas tikslus tinkamai patvirtintas vertimas į lietuvių kalbą (vertimas turi būti patvirtintas vertimą atlikusio asmens parašu). Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.Sertifikatai arba deklaracijos, gali būti pateikti originalia anglų kalba.

7.9. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Pasiūlymų kainos bus vertinamos ir lyginamos su visais mokesčiais, įskaitant PVM. Į pasiūlymo kainą privalo būti įskaičiuoti visi mokesčiai bei visos kitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su pirkimo objektu. Bendra pasiūlymo kaina (sąnaudos) su PVM turi būti nurodoma **dviejų skaičių po kablelio tikslumu.**

7.10. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

7.11. Pasiūlymas turi galioti ne trumpiau nei **90 (devyniasdešimt) dienų** nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo sąlygose.

7.12. Perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto termino.

7.13. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

7.14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo prisijungusiems tiekėjams.

7.15. **Pasiūlymą sudaro CVP IS priemonėmis pateiktų dokumentų, duomenų elektroninėje formoje visuma:**

7.15.1. užpildyta techninė specifikacija, parengta pagal pirkimo sąlygų 1 priedą;

7.15.2. užpildyta pasiūlymo forma, parengta pagal pirkimo sąlygų 2 priedą;

7.15.3. užpildytas ir **pasirašytas** EBVPD, pagal pirkimo sąlygų 3 priedą;

7.15.4. jungtinės veiklos sutarties kopija (jeigu taikoma);

7.15.5. įgaliojimas pateikti pasiūlymą (jeigu taikoma);

7.15.6. pasiūlymo galiojimą užtikrinantis dokumentas (jeigu taikoma);

7.15.7. galimybę pasinaudoti kitų ūkio subjektų ištekliais patvirtinantys dokumentai (jeigu taikoma);

7.15.8. **Užpildyta ir pasirašyta Tiekėjo deklaracijos forma,** parengta pagal pirkimo sąlygų 5 priedą;

7.15.9. kiti pirkimo dokumentuose ir/ar jų prieduose reikalaujami dokumentai.

7.16. Tiekėjas pasiūlyme turi aiškiai nurodyti, kuri pasiūlymo informacija yra **konfidenciali,** vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. Perkančiajai organizacijai kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydama pagrįsti informacijos konfidencialumą. Jeigu tiekėjas per perkančiosios organizacijos nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavusi pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, perkančioji organizacija suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdama pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, perkančiosios organizacijos vertinimu, nėra konfidenciali, prieš supažindindama kitą tiekėją su tokiu pasiūlymu, ji apie tokius savo ketinimus informuos konfidencialią informaciją pasiūlyme nurodžiusį tiekėją.

7.17. Tiekėjo, pateikusio pasiūlymą šiame pirkime, asmens duomenys, kurie būtini pagal viešųjų pirkimų teisinius santykius reglamentuojančių teisės aktų reikalavimus, bus tvarkomi vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis.

# VIII. PASIŪLYMŲ ŠIFRAVIMAS

8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

8.1.1. **iki pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje <https://vpt.lrv.lt/uploads/vpt/documents/files/uzssisfravimo%20instrukcija(1).pdf>

8.1.2. **per 30 minučių nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).

8.2. Tiekėjui užšifravus visą pasiūlymą ir per 30 minučių nuo pasiūlymų pateikimo termino pabaigos nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

# IX. PASIŪLYMŲ GALIOJIMO UŽTIKRINIMAS

9.1. Pasiūlymo galiojimo užtikrinimas nereikalaujamas.

# X. PAVYZDŽIŲ PATEIKIMAS

10.1. Siūlomo pirkimo objekto pavyzdžiai su pasiūlymo pateikimu nereikalaujami.

**XI. SUSIPAŽINIMAS SU GAUTAIS PASIŪLYMAIS**

11.1. Pradinis susipažinimas su CVP IS priemonėmis gautais pasiūlymais pradedamas **skelbime apie pirkimą nurodytą dieną.**

11.2. Tiekėjai ar jų įgalioti atstovai nedalyvauja susipažinimo su elektroninėmis priemonėmis pateiktais pasiūlymais, pasiūlymų nagrinėjimo, vertinimo ir palyginimo procedūrose.

**XII. PASIŪLYMŲ VERTINIMO KRITERIJAI**

12.1. Perkančioji organizacija ekonomiškai naudingiausią pasiūlymą išrenka pagal ***kainą.***

12.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

**XIII. PASIŪLYMŲ VERTINIMAS**

13.1. Pasiūlymus vertins Komisija. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai). Pasiūlymai bus vertinami tiekėjams ir (ar) jų įgaliotiesiems atstovams nedalyvaujant.

13.2. Atlikusi pradinį susipažinimą su pasiūlymais, Komisija:

13.2.1. įvertina EBVPD pateiktą informaciją ir ne vėliau kaip per 3 (tris) darbo dienas raštu praneša apie šio patikrinimo rezultatus;

13.2.2 tikrina ar nebuvo pasiūlytos per didelės, perkančiajai organizacijai nepriimtinos kainos. Taikomos VPĮ 45 straipsnio 1 dalies 5 punkto nuostatos;.

13.2.3. įvertina, ar pasiūlymai atitinka pirkimo dokumentuose nustatytus, su pirkimo objektu nesusijusius, reikalavimus;

13.2.4. tikrina ar tiekėjo pasiūlymas atitinka pirkimo dokumentuose nustatytus techninės specifikacijos reikalavimus*;*

13.2.5. nagrinėja, vertina ir palygina pirkimo dalyvių pateiktus pasiūlymus, vadovaudamasi pirkimo sąlygų nuostatomis. Kai perkančioji organizacija pasiūlymus vertina pagal kainos ar sąnaudų ir kokybės santykį ir jos pasirinktos vertinti pasiūlymo techninės charakteristikos nėra kiekybiškai vertinamos, ji iš pradžių patikrina ir įvertina tik pasiūlymų techninius duomenis, tiekėjams praneša apie šio patikrinimo ir įvertinimo rezultatus (neatskleidžiant kitų tiekėjų), ir paskui, atsižvelgdama į pasiūlymo kainą, atlieka bendrą pasiūlymo vertinimą;

13.2.6. tikrina, ar tiekėjo pasiūlyme nėra nurodytos kainos apskaičiavimo klaidų;

13.2.7. tikrina, ar nebuvo pasiūlyta neįprastai maža kaina. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį. Jeigu pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją, kad šis per Komisijos nustatytą protingą terminą pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas;

13.2.8. kreipiasi į ekonomiškai naudingiausią pasiūlymą pateikusį tiekėją *(galimą laimėtoją),* kad pateiktų aktualius dokumentus, patvirtinančius jo atitiktį reikalavimams, t. y., kad tiekėjas neatitinka nustatytų pašalinimo pagrindų bei atitinka kvalifikacijos reikalavimus ir, jeigu taikytina, reikalavimus dėl kokybės vadybos sistemos ir aplinkos apsaugos vadybos sistemos standartų;

13.2.9. sudaro pasiūlymų eilę ir nustato pirkimo laimėtoją;

13.2.10. tiekėją, kurio pasiūlymas pripažintas laimėjusiu, kviečia sudaryti pirkimo sutartį.

13.3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, Komisija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai tikslinami, aiškinami ar papildomi, vadovaujantis VPĮ 45 straipsnio 3 dalies nuostatomis, pagrindiniais pirkimų principais ir Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis „Pasiūlymų patikslinimo, papildymo ar paaiškinimo taisyklėmis“ (toliau - Pasiūlymų patikslinimo, papildymo ar paaiškinimo taisyklės).

13.4. Komisija gali nevertinti viso pasiūlymo, jeigu patikrinusi jo dalį nustato, kad, vadovaujantis pirkimo sąlygų reikalavimais, pasiūlymas turi būti atmestas.

# xiV. PASIŪLYMŲ ATMETIMO Pagrindai

14.1. Komisija atmeta pasiūlymą, jeigu:

14.1.1. Komisijos prašymu nepratęsia pasiūlymo galiojimo;

14.1.2. tiekėjo pasiūlymas neatitinka pirkimo dokumentuose nustatytų reikalavimų, sąlygų ir kriterijų;

14.1.3. tiekėjas turi būti pašalintas vadovaujantis pirkimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, tačiau ūkio subjekto padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto pašalinimo pagrindų neturintį ūkio subjektą;

14.1.4. tiekėjas neatitinka bent vieno pirkimo dokumentuose nustatytų kvalifikacijos reikalavimų ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir perkančiosios organizacijos nurodymu nebuvo pakeistas į reikalavimus atitinkantį ūkio subjektą;

14.1.5. tiekėjas per perkančiosios organizacijos nustatytą terminą nepatikslino, nepapildė, nepaaiškino savo pasiūlymo;

14.1.6. tiekėjo pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Pasiūlymų patikslinimo, papildymo ar paaiškinimo taisyklėmis;

14.1.7. pasiūlyme nurodyta kaina perkančiajai organizacijai yra per didelė ir nepriimtina;

14.1.8. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;

14.1.9. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

14.1.10. jei tiekėjas pateikia daugiau kaip vieną pasiūlymą arba tiekėjų grupės dalyvis, dalyvauja teikiant kelis pasiūlymus, kaip nurodyta pirkimo sąlygų 7.2 punkte;

14.1.11. tiekėjas neatitinka Reglamente nustatytų reikalavimų.

14.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

14.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

**XV. PASIŪLYMŲ EILĖ IR LAIMĖTOJO NUSTATYMAS**

15.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.

15.2. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

15.3. Prieš nustatydama laimėjusį pasiūlymą, Komisija reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius pirkimo sąlygose nurodytų pašalinimo pagrindų nebuvimą, įrodančius atitiktį pirkimo sąlygose nustatytiems kvalifikacijos reikalavimams ir, jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams, išskyrus atvejus kai jų buvo paprašyta ir jie buvo įvertinti ankstesniuose pirkimo procedūros etapuose ir ši informacija vis dar yra aktuali, taip pat išskyrus atvejus kai vadovaujantis pirkimo sąlygomis šių dokumentų nereikalaujama. Komisija taip pat įvertina, ar ekonomiškai naudingiausią pasiūlymą pateikusio tiekėjo pasiūlymas neturėtų būti atmestas dėl kitų priežasčių.

15.4. Jeigu pasiūlymą pateikė tik vienas tiekėjas arba įvertinus pasiūlymus liko tik vienas tiekėjas pasiūlymų eilė nenustatoma ir tas pasiūlymas laikomas laimėjusiu.

15.5. Komisija ne vėliau kaip per 3 (tris) darbo dienas nuo laimėjusio pasiūlymo nustatymo, CVP IS priemonėmis tiekėjus informuoja apie pirkimo procedūros rezultatus, vadovaujantis VPĮ 58 straipsnio nuostatomis. Komisija taip pat turi informuoti tiekėjus apie priežastis, dėl kurių buvo priimtas sprendimas nesudaryti sutarties.

15.6. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po **5 (penkių) darbo dienų** nuo pranešimo apie sprendimą sudaryti pirkimo sutartį išsiuntimo dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis. Suinteresuoti dalyviai nuo Komisijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai.

# XVI. sutarties sudarymas

16.1. Pirkimo sutartis sudaroma su tiekėju, kurio pasiūlymas, vadovaujantis pirkimo sąlygų nustatyta tvarka pripažintas laimėjusiu, o jei pirkimas skaidomas į dalis – su tiekėjais, kurių pasiūlymai pripažinti laimėjusiais. Perkančioji organizacija gali nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas.

16.2. Tiekėjas, kurio pasiūlymas nustatytas laimėjusiu, sudaryti pirkimo sutartį kviečiamas elektroninėmis priemonėmis raštu ir jam nurodomas laikas, iki kada jis turi sudaryti sutartį.

16.3. Laikoma, kad tiekėjas atsisakė sudaryti sutartį, kai yra bent vienas iš šių atvejų:

16.3.1. tiekėjas raštu atsisako ją sudaryti;

16.3.2. iki perkančiosios organizacijos nurodyto laiko nepasirašo sutarties;

16.3.3. atsisako sudaryti sutartį VPĮ ir pirkimo sąlygose nustatytomis sąlygomis.

16.4. Jeigu laimėjęs tiekėjas raštu CVP IS priemonėmis atsisako sudaryti sutartį, arba jeigu iki Komisijos nurodyto termino nepateikia pirkimo sąlygose nustatyto sutarties įvykdymo užtikrinimą patvirtinančio dokumento arba neįvykdo kitų sutartyje nustatytų jos įsigaliojimo sąlygų, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio sutarties įvykdymo užtikrinimo ar neįvykdžiusio sutarties įsigaliojimo sąlygų. Prieš siūlant sudaryti sutartį, Komisija paprašo to tiekėjo aktualių dokumentų, patvirtinančių EBVPD nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama ir įvertina, ar jo pasiūlymas neturėtų būti atmestas dėl kitų priežasčių.

16.5. Sudarant sutartį, joje negali būti keičiama laimėjusio tiekėjo pasiūlymo kaina, sąnaudos ir nekeičiamos kitos sąlygos.

16.6. Pirkimo sutarties sąlygos pateikiamas pirkimo sąlygų 6 priede „Paslaugų pirkimo-pardavimo sutarties bendrosios sąlygos“ ir pirkimo sąlygų 8 priede „Paslaugų pirkimo -pardavimo sutarties specialiosios sąlygos“.

**XVII. GINČŲ NAGRINĖJIMO TVARKA**

17.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją perkančiajai organizacijai.

17.2. Pretenzijos pateikimo perkančiajai organizacijai, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

17.3. Tiekėjas, kuris mano, kad perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.

**XVIII. PIRKIMO SĄLYGŲ PRIEDAI**

Prie​​ pirkimo sąlygų​​ pridedami​​ šie priedai:

1. Techninė specifikacija;

2. Pasiūlymo forma;

3. Tiekėjų pašalinimo pagrindai;

4. Europos bendrojo viešųjų pirkimų dokumento (EBVPD) elektronine forma;

5. Tiekėjo deklaracija;

6. Paslaugų pirkimo-pardavimo sutarties bendrosios sąlygos;

7. Paslaugų pirkimo-pardavimo sutarties specialiosios sąlygos.